”SALÁTA”
 Zöld tippek zöldülő iskoláknak

2007. január

„Olyan lesz a jövő, mint amilyen a ma iskolája”
(Szent-Györgyi Albert) 

 1.  Számoljunk a széndioxid kibocsátással! - Karbonkalkulátor

	A klímaváltozás irányába haladó változásokat többségében mi magunk idéztük elő rövidlátó szemléletünkkel. Évente egy átlagos európai állampolgár 11 tonna üvegházhatást okozó gáz keletkezéséhez járul hozzá, miközben az üvegházhatást okozó gázkibocsátásnak mintegy 25%-a a közlekedésből származik. Mindannyian tehetünk az éghajlatváltozás mérséklése érdekében, azaz csökkenthetjük az éghajlatváltozást okozó üvegházgázok (pl. szén-dioxid) kibocsátását. 
	A Magyar Természetvédők Szövetségének internetes oldalán () megtalálható karbonkalkulátor segítségével megtudhatjuk mennyi üvegházhatású gáz jut a levegőbe az általunk elfogyasztott élelmiszerek szállítása miatt, mire eljut hozzánk. Az üvegházhatású gázok (legnagyobb részben széndioxid, valamint nitrogén-oxid és metán) felelősek az éghajlatváltozásért, amelyhez a távolsági termékek vásárlása révén mi is nagymértékben hozzájárulunk. Az MTVSZ felkéri a középiskolás diákokat arra, hogy küldjenek be elrettentő példákat milyen távoli országokból érkezett terméket vásárolhatunk, amelyet hazánkban is gyártanak. Egy TOP 10 lista is található a honlapon, ahol a legnagyobb kibocsátású 10 termék szerepel.�Információk: Éger Gyöngyi, MTVSZ, Tel.:  20/4760549, 

 2. The Corporation - DVD-n is!

	Az eddig több mint 25 nemzetközi díjat elnyert nagyszabású (147 perces) dokumentumfilmet a New York Times "az év legizgalmasabb alkotásának" nevezi, a Film Comment "zseniális erkölcsi vádbeszédnek", míg az Economist "meglepően józan és összefogott támadásnak korunk legfontosabb intézménye ellen"... Ez az intézmény nem más, mint a "Corporation" vagyis a kizsákmányolásra épitő óriáscégek, a világot átszövő gigantikus részvénytársaságok hálózata. A téma globális hatású s hazánkban is könnyen elemezhető. Érinti az emberi jogokat, a médiaipar manipulációs technikáit, a 3. világ kizsákmányolását, a nagyüzemi állattartást és az állatkísérleteket, a globális felmelegedést, a környezetvédelmet, stb... A filmről és a DVD-ről bővebben: . A DVD beszerezhető az Alexandra, a Libri és a Líra és Lant könyvesboltokban és megrendelhető közvetlenül a Kiadótól is, az  e-mail címen, sürgős esetben telefonon: 30/999-0226.

3. Éghajlatváltozás – új plakát, oktatócsomag

	Elkészült az Energia Klub legújabb plakátja Éghajlatváltozás címmel és megújult az éghajlatváltozással foglalkozó oktatócsomag! A plakátsorozat legújabb, 70x100 cm-es tagja bemutatja a folyamat már világszerte megfigyelhető jelenségeit, 12-16 év közötti korosztálynak szól.  Földünket ábrázolja, és mókás ábrákkal, valamint a hozzátartozó rövid magyarázat segítségével világít rá az éghajlatváltozás okaira és a bolygó különböző részein várható (részben már tapasztalható) következményekre. A plakát hasznos ötleteket is ad arra vonatkozóan, hogy mi magunk mivel járulhatunk hozzá az éghajlatváltozás mérsékléséhez.
	A már ismert Éghajlatváltozás című oktatócsomag 7 darab új írásvetítő fóliával bővült, így még komplexebben mutatja be az éghajlatváltozás okait, folyamatát, jelenségeit és következményeit. Kiegészült ennek megfelelően a fóliákhoz tartozó, a tanárok munkáját segítő magyarázó anyag is. Az új fóliák (és a kapcsolódó új tanári anyag) külön csomagban is megrendelhetők. Bővebb információ: , e-mail: oktatás@energiaklub.hu, Tel.: 1/411-3520

4. „MindenGyerek” - konferencia

2007.01.22-24. Helyszín: ELTE, Budapest, XI. Pázmány Péter sétány 1. A konferencia célja, hogy a gyerekekkel foglalkozó szakmák bemutassák egymásnak aktuális problémáikat, eredményeiket, kapcsolatot építsenek a különböző szakmaterületeken dolgozók a közös gondolkodás és munka érdekében. Konferencia résztvevői: gyerekekkel foglalkozó szakemberek, diákok, civil szervezeti aktivisták. Információk: 
„Kapcsolatteremtés az oktatási intézmények és a civil szervezetek között” - 2007. január 24. 9 óra. Miért jó egy iskolának kapcsolatot tartani civil szervezetekkel? Miben tudják segíteni egymás munkáját? Miért korlátozott az információáramlás az iskolák és a civil szervezetek között? Keressük meg együtt a válaszokat, építsünk kapcsolatokat! A workshop-on bemutatkozik néhány környezeti neveléssel foglalkozó civil szervezet, akik a résztvevőkkel együtt keresik a kapcsolatépítés és együttműködés lehetőségeit. Meghívott szervezetek: Ökosz, HuMuSz, TVE
„Hulladékcsökkentés az iskolákban - Módszertani ötletbörze” - 2007. január 24. 11 óra. Napról napra több szemetet termelünk, egyre nagyobb problémát jelent a hulladék biztonságos kezelése, ártalmatlanítása. Mit tehet az iskola és a gyerekek a hulladék mennyiségének csökkentése érdekében? Könnyen megvalósítható ötletek, melyek gyakorlati hasznánál csak a szemléletformáló hatásuk nagyobb. Osszuk meg egymással ötleteinket, tapasztalatainkat: kinél hogy működik a „bolhapiac", mit jelent a madárkarácsony, hogyan írassunk röpdolgozatot, mire jók még a kidobásra szánt használati tárgyak-eszközök?

5. Kellemetlen igazság – könyvajánló

	Al Gore, az USA korábbi alelnöke 30 éve foglalkozik a globális felmelegedés kérdésével. Az elmúlt hat évben beutazta a világot, felkereste a bolygó azon területeit, ahol a változás jelei kézzelfoghatóak, és sok száz előadást tartott annak érdekében, hogy az összegyűjtött információkat megossza az érdeklődőkkel. Az előadások kibővített anyagából készült igényes kialakítású és fordítású könyv mindenki számára érthetően és meggyőzően mutatja be, hogy a jelenleg zajló globális felmelegedés nagy részéért az emberiség a felelős, s ha nem cselekszünk gyorsan, a következmények visszafordíthatatlanok lesznek. Kapható könyvesboltokban és a HuMuSz-nál (1/386-2648, humusz@humusz.hu). Bővebben: www.humusz.hu
6. Megetetett társadalom – film- és könyvajánló

	A Tudatos Vásárlók Egyesülete ajánlja megtekintésre a „Megetetett társadalom” (Fast Food Nation) című amerikai játékfilmet, amelyet 2007.01.18-tól vetítenek a hazai mozik. A film vélhetően hátteret fog adni az élelmiszereinket érintő botrányoknak, és ösztönözni fogja a nagyipari és globalizált élelmiszer-előállítás és -kereskedelem átalakítását. További részletek: 
	A könyvről: A HVG Könyvek sorozatban megjelent „Megetetett társadalom - Hogyan fizetsz rá a hamburgerre?” című kötet választ keres arra... Hogyan, miből készülnek a gyorsételek? Mi a gyorsétel-kultúra valódi ára? Eric Schlosser tényfeltáró könyve kényelmetlen témát tárgyal: a gyorséttermek szédítő karrierjét, s hogy mit jelent ez még azok számára is, akik sosem teszik be a lábukat egy gyorsétterembe. Kapható a könyvesboltokban, megrendelhető interneten (pl: www.hvg.hu/hvgkonyvek/megetetetttarsadalom.aspx).

7. Lakossági előadások a HuMuSz-nál

megrendezésre kerülő ingyenes lakossági előadás (beszélgetés) sorozata, melyre szeretettel várunk érdeklődő diákokat, pedagógusokat is. Helyszín: Budapest 1111 Saru u. 11. A közeljövő programjai (minden előadás előtt egy héttel érdemes érdeklődni az esetleges változásokról, Tel.: 1/386-2648, humusz@humusz.hu): 
2007. február 7. Benda Judit: „Halál a konyhában – gyógyszerek és vegyszerek a táplálékainkban” Könyvbemutató és beszélgetés. Bővebben: 
2007. február 14. Pál János: „Mindennapi mérgeink” Mindennapjaink során több ezer mesterséges vegyi anyaggal érintkezünk. A szervezetünkbe kerülő évente több kilogrammnyi mesterséges anyag esetleges károsító hatásainak mérséklésére több egyszerű, csak némi odafigyelést igénylő lehetőség is létezik. Bővebben: 
2007. február 28. Dr. Munkácsy Béla: „Hatékony és olcsó fűtés, avagy gondolatok a fatüzelésről” Bővebben 
2007. március 7. Baranyák Zoltán: „Computer és hulladék - Hulladékszegény PC-k”

8. Megjelent a KukaBúvár legújabb száma

	A tartalomból: A világ hét szemétcsodája * Kóla – mindenáron * MEGELŐZÉS: Mondd, te mit választanál? * Textilhasznosítás Kerepesen * Ez a betétdíj nem az a betétdíj * Hulladékkommandók a Kárpát-medencében * Mi lesz Európa hulladékával? A lap megrendelhető, előfizethető a HuMuSz-nál: www.kukabuvar.hu/megrendeles vagy 06-1/386-2648. 
 
9. Tápláléklánc vagy szennyezéslánc? - kiadvány
 
z élelmiszerekben található vegyi anyagokról szól. Lwww.wwf.hu/programismertetok.php) vagy kérhető a szervezettől: 06-1/214-5554, www.wwf.hu
10. Erdővédő Plakát - rajzpályázat

	A WWF Magyarország versenyt indít 18. életévüket már betöltött, amatőr és profi kreatív tervezők számára a hazai természetes erdők védelmének fontosságát hangsúlyozó reklámtervezetek készítésére. A legjobb alkotásokért értékes díjak járnak, a terveket a WWF Magyarország erdővédelmi tevékenységét népszerűsítő kampánya során használja fel, 2007-tavaszán. A kampány fő üzenete: Védjük meg a csodálatos erdei élővilágot! Támogasd adód 1%-val az erdők védelmét! A kampány célközönsége: a Budapesten és a nagyvárosokban élő 18-50 év közötti lakosság. 
	A kreatív anyagok javasolt tartalma: A2-es méretű poszter / internetes banner, a kreatív ötlet animációs változatával / levelezőlap vagy matrica.
	A pályázat két-amatőr és profi-kategóriában kerül elbírálásra. Az amatőr kategóriában beérkező legjobb pályaműveket�ötletes alapkoncepció, de hobbi szintű grafikai megvalósítás esetén hivatásos grafikusok fogják végleges formába hozni, valamint a WWF és a szponzorok logója rákerül minden tervre. 
	Szerzői jogok: A benyújtott kreatív tervek szerzői jogát automatikusan a WWF Magyarországot illeti meg. A WWF szabadon használhatja és módosíthatja bármely benyújtott anyagot a későbbi kampányai és tevékenysége során az alkotó nevének feltüntetésével. 
	Beküldés módja: Minden anyagot CD-n vagy DVD-n, szerkeszthető és nyomtatható fájl formátumban várnak. Az elkészült terveket CD-re, DVD-re írva postai úton a WWF Magyarország címére kell küldeni: 1124 Budapest, Németvölgyi út 78/b vagy interneten FTP szerverünkre kell feltölteni, melyhez a szükséges hozzáférési adatokat Kiss Anikótól kérhetik: 061-2145554/115,  Beküldött anyagokat nem küldenek vissza. Pályaművek leadási határideje: 2007. február 10. Eredményhirdetés: 2007. február 28. Nyeremények: WWF hátizsákok, pénztárcák, oldaltáskák. A nyertes pályaművek nyilvános megjelenése: 2007. április-május 

11. Határozó-lapok – oktatási segédlet

	A Magosfa Alapítvány (www.magosfa.hu) természetismereti témák oktatásához kínál 400 Ft-os áron különféle határozó-lapokat. A színes, igényesen elkészített anyagok a következő témákban kaphatók: * Fa- és cserjehatározó (dunai ártér) * Nyomhatározó * Vízben élők határozója * Köpethatározó kisemlős csoportokra.  Információ: 27/511-414, 511-426, magosfa@magosfa.hu

12. Madarakkal a madarakért - kitűzők

	A Magyar Madártani Egyesület évtizedek óta dolgozik a természetért, a madarak és élőhelyük védelméért. Munkájuk sikeréhez most bárki hozzájárulhat 1000 Ft adománnyal az MME Boltjában (1137 Budapest, Katona J. u. 35., , 1/270-2920) és a www.tengerszem.hu). Fenti támogatásért cserébe egy igényes kialakítású, fém kitűzőt ad az MME. A különféle madárfajokat megformázó, színes kitűzők megvásárlásával az MME fontos természetvédelmi munkáját támogathatja. A kitűzők megtekinthetők a www.mme.hu honlapon is, postán nem rendelhetők.
	Az MME kiemelten közhasznú szervezet, ezért az adományozót befizetése után adókedvezmény illeti meg. Ennek mértéke magánszemélyek esetén a befizetett összeg 30%-a, de legfeljebb 50 000 Ft. További részletekről az adománygyűjtő helyeken lehet érdeklődni.